{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Iskaz o procjeni učinaka propisa za nacrt prijedloga zakona o obiteljskom poljoprivrednom gospodarstvu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Majda Rubić","ISKAZ O PROCJENI UČINAKA PROPISA ZA PRIJEDLOG ZAKONA O OBITELJSKOM POLJOPRIVREDNOM GOSPODARSTVU,\n1. PROBLEM","1. Prava i obveze OPG-a temelje se na velikom broju propisa i dobrodošao je jedinstven i transparentan Zakon o obiteljskom poljoprivrednom gospodarstvu. Njime se može pomoći da 60% OPG-ova koje drže tzv. mali poljoprivrednici jer koriste površine manje od 3 ha, lakše dođu do zakupa poljoprivrednog zemljišta. Na sjednici Vlade RH u Kninu od 04.08.o.g. prihvaćen je prijedlog Zakona o poljoprivrednom zemljištu koji a treba imati u vidu jer će se po njemu davati u zakup poljoprivredna zemljišta na 25 godina s mogućnošću produženja na isto to razdoblje.\n2. Određene oblike izravnih potpora ne koristi 70 000 upisanih poljoprivrednih gospodarstava, i to je jedan od razloga da nema hrvatskih proizvoda na policama u trgovinama: prisutno je nezadovoljstvo radom Savjetodavne službe u poljoprivredi na terenu. Mali poljoprivrednik nije konkurentan s hrvatskim proizvodima u odnosu na Austriju i Mađarsku koje imaju uređenu zaštitu domaćeg proizvoda, s višim otkupnim cijenama, čega u Hrvatskoj nema.\n3. U konačnosti i za potaknuti gospodarski razvoj, imamo oko 63 000 OPG-ova kojih su nositelji mlađi od 56 godina, a koji bi mogli biti pravodobno informirani o natječajima za povlačenje sredstava iz nacionalnog proračuna i iz EU fondova putem objedinjene web stranice (ne samo Agencije za plaćanja u poloprivredi već i  Agencije za regionalni razvoj i MRRFEU!).","Prihvaćen","Prihvaća se primjedba. \n Predloženim zakonom se nastoji regulirati strateški značaj OPG-a koji se u tržišnom okviru bave poljoprivredom s ciljem osnaživanja njihovog statusa i socio-ekonomskog značaja u smislu sveukupnog održivog ruralnog i regionalnog razvoja Republike Hrvatske. \nMinistarstvo poljoprivrede nastoji da se informiranje potencijalnih korisnika o natječajima za povlačenje sredstava iz nacionalnog proračuna i iz EU fondova obavlja pravodobno i transparentno na način da sve informacije budu objedinjene u prvom redu na web stranicama nadležnog i provedbenog tijela, dakle Ministarstva poljoprivrede i Agencije za plaćanja u poljoprivredi, ribarstvu i ruralnom razvoju, a i na stranicama Agencije za regionalni razvoj i MRRFEU"]
[2,"LAG Petrova Gora","ISKAZ O PROCJENI UČINAKA PROPISA ZA PRIJEDLOG ZAKONA O OBITELJSKOM POLJOPRIVREDNOM GOSPODARSTVU,\n1. PROBLEM","Zakon o organizacijskom obliku OPG-a mogao bi olakšati obavljanje poljoprivredne djelatnosti , ako bi svi propisi bili usklađeni s ostalim Zakonima. Ako se i dalje na OPG koji je u RPO budu primjenjivale odredbe koje reguliraju OBRT , tada je to nepovoljno za poljoprivrednike. Posebice kod unosa zemljišta u dugotrajnu imovinu ili njegovog ispisa iz iste. Također, potrebno je detaljno odrediti koja poljoprivredna gospodarstva ( s kojom ekonomskom vrijednošću - te POSEBICE iz kog sektora, istinski mogu pozitivno poslovati uz dodatne financijske obveze koje će im donijeti definiranje organizacijskog oblika OPG-a. Prema navedenim podatcima zakon bi se odnosio na 30% od ukupnog broja OPG-ova  jer ih toliko ima površine zemljišta veće od 3 ha, a za pretpostaviti je da vrlo malo onih ispod 3 ha imaju ekonomsku vrijednost veću od 2.000 - 3.000 EUR-a. treba li  zakonom regulirati i OPG koji se poljoprivrednom proizvodnjom bavi samo radi samodostatnosti i na koji način će prednost imati oni kojima je to djelatnost , jer ce ovi drugi imati i veće obveze. Kada govorimo o starosti nositelja OPG-a pogotovo onih starijih od 65 godina, pretpostavka je  da bi trebali biti u mirovini. Ova tema također zahtjeva analizu stanja na terenu odnosno što bi pojedine odredbe Zakona mogle prouzročiti ( postoje područja u RH gdje je dobna granica stanovništva veća od 55 godina i to su uglavnom ruralna područja , gdje se stanovništvo \" bavi poljoprivredom\" - što će biti s područjem , ako se ne bave poljoprivredom. Za ona gospodarstva koja su tržišno orijentirana sadašnje poistovjećivanje  s obrtom nije povoljno.","Prihvaćen","Prihvaća se primjedba.\nIz navedenih razloga se predloženim zakonom nastoji regulirati OPG-a kao specifični organizacijski oblik poljoprivrednika u svojstvu fizičke osobe, a na temelju čega će se moći kroz daljnja usuglašavanja s posebnim propisima na primjeren način urediti prava i obveze OPG-a."]
[3,"LAG Petrova Gora","ISKAZ O PROCJENI UČINAKA PROPISA ZA PRIJEDLOG ZAKONA O OBITELJSKOM POLJOPRIVREDNOM GOSPODARSTVU,\n2. CILJEVI","omogućiti poljoprivrednicima odgovarajući životni standard - hoće li samo ona obiteljska gospodarstva koja su tržišno usmjerena moći prodavati svoje proizvode. Kolika vrijednost te utržene proizvodnje je granica da bi bili ekonomski održivi. U RH je organizacijski oblik OPG-a sigurno najznačajniji  ( usitnjena gospodarstva, dobna struktura, klimatske razlike , specifična geografska ograničenja ( inklinacija, insolacija....vrsta tala - koja su u većem dijelu RH pogodna za ekstenzivnu, a ne za intenzivnu poljoprivredu. ) ). Da bi im omogućili bolji životni standard , mora im se olaksati izlazak na tržište, uvažavajući zatečeno stanje u pogledu tržišta , ali i u pogledu razvojnog stadija opg-ova.","Prihvaćen","Prihvaća se primjedba.\nIz rečenih razloga se predloženim zakonom nastoji regulirati OPG-a kao specifični organizacijski oblik poljoprivrednika u svojstvu fizičke osobe, a na temelju čega će se moći kroz daljnja usuglašavanja s posebnim propisima na primjeren način urediti prava i obveze OPG-a."]
[4,"LAG Petrova Gora","ISKAZ O PROCJENI UČINAKA PROPISA ZA PRIJEDLOG ZAKONA O OBITELJSKOM POLJOPRIVREDNOM GOSPODARSTVU,\n5. SAVJETOVANJE","Prikupiti podatke s lokalne razine o problematici razvoja OPG-ova, nedorečenostima ostalih zakona u pogledu poljoprivredne djelatnosti na OPG-u. Ako je OPG kao organizacijski oblik od iznimnog značaja za razvoj ruralnog područja, tada taj Zakon prije svega treba štiti OPG , a zatim regulirati način njegovog rada i obveze.","Prihvaćen","Prihvaća se primjedba.\nPredloženim zakonom se nastoji regulirati strateški značaj OPG-a koji se u tržišnom okviru bave poljoprivredom s ciljem osnaživanja njihovog statusa i socio-ekonomskog značaja u smislu sveukupnog održivog ruralnog i regionalnog razvoja Republike Hrvatske. Iz navedenih razloga predloženim zakonom nastoji se regulirati OPG-a kao specifični organizacijski oblik poljoprivrednika u svojstvu fizičke osobe, nakon čega će se moći kroz daljnja usuglašavanja s posebnim propisima na primjeren način urediti prava i obveze OPG-a."]